Eesti Psühholoogiaüliõpilaste Ühendus
Eesti Psühholoogiaüliõpilaste Ühendus ehk EPSÜ (inglise k. Estonian Psychology Students' Association) on 18. novembril 1992 loodud Eesti kõrgkoolides psühholoogiat õppivaid üliõpilasi ühendav üliõpilasorganisatsioon. 1994. aastast on EPSÜ EFPSA ehk Euroopa Psühholoogiaüliõpilaste Assotsiatsioonide Föderatsiooni liige. EPSÜ kuulub ka Eesti Noorteühenduste Liitu (ENL). EPSÜ-st on alguse saanud tasuta veebipõhist nõustamisteenust osutav Lahendus.net ja psühholoogiateadust populariseeriv ettevõte Psühhobuss. EPSÜ logol on Hinge Lind.